CELEX: 22010D0051
Language: lt
Date: 1272585600000
Title: 2010 m. balandžio 30 d. EEE jungtinio komiteto sprendimas Nr. 51/2010, kuriuo iš dalies keičiamas EEE susitarimo XIII priedas (Transportas) ir XIV priedas (Konkurencija)

15.7.2010   
            
            
               LT
            
            
               Europos Sąjungos oficialusis leidinys
            
            
               L 181/19
            
         EEE JUNGTINIO KOMITETO SPRENDIMAS
   Nr. 51/2010
   2010 m. balandžio 30 d.
   kuriuo iš dalies keičiamas EEE susitarimo XIII priedas (Transportas) ir XIV priedas (Konkurencija)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, patikslinančiu Europos ekonominės erdvės susitarimą (toliau – Susitarimas), ypač į jo 98 straipsnį,
   kadangi,
   
               (1)
            
            
               Susitarimo XIII priedas buvo iš dalies pakeistas 2010 m. kovo 12 d. EEE jungtinio komiteto sprendimu Nr. 33/2010 (1).
            
         
               (2)
            
            
               Susitarimo XIV priedas buvo iš dalies pakeistas 2006 m. gruodžio 8 d. EEE jungtinio komiteto sprendimu Nr. 156/2006 (2).
            
         
               (3)
            
            
               Į Susitarimą turi būti įtrauktas 2009 m. rugsėjo 28 d. Komisijos reglamentas (EB) Nr. 906/2009 dėl Sutarties 81 straipsnio 3 dalies taikymo linijinės laivybos bendrovių (konsorciumų) tam tikrų rūšių susitarimams, sprendimams ir suderintiems veiksmams (3).
            
         
               (4)
            
            
               2010 m. balandžio 25 d. nustojo galioti į Susitarimą įtrauktas Komisijos reglamentas (EB) Nr. 823/2000 (4), todėl jis turi būti išbrauktas iš Susitarimo,
            
         NUSPRENDĖ:
   1 straipsnis
   Po Susitarimo XIII priedo 10 punkto (Tarybos reglamentas (EEB) Nr. 2988/74) įterpiamas šis punktas:
   
               „10a.
            
            
               
                  32009 R 0906: 2009 m. rugsėjo 28 d. Komisijos reglamentas (EB) Nr. 906/2009 dėl Sutarties 81 straipsnio 3 dalies taikymo linijinės laivybos bendrovių (konsorciumų) tam tikrų rūšių susitarimams, sprendimams ir suderintiems veiksmams (OL L 256, 2009 9 29, p. 31) (5).
            
         2 straipsnis
   Susitarimo XIV priedas iš dalies keičiamas taip:
   11c punkto tekstas (Komisijos reglamentas (EB) Nr. 823/2000) pakeičiamas taip:
   
      „32009 R 0906: 2009 m. rugsėjo 28 d. Komisijos reglamentas (EB) Nr. 906/2009 dėl Sutarties 81 straipsnio 3 dalies taikymo linijinės laivybos bendrovių (konsorciumų) tam tikrų rūšių susitarimams, sprendimams ir suderintiems veiksmams (OL L 256, 2009 9 29, p. 31).
      Reglamento nuostatos Susitarimo tikslais adaptuojamos taip:
      1 straipsnyje žodžiai „Bendrijos uostai“ pakeičiami žodžiais „uostai teritorijoje, kuriai taikomas EEE susitarimas“.“
   
   3 straipsnis
   Reglamento (EB) Nr. 906/2009 tekstas islandų ir norvegų kalbomis, kuris turi būti paskelbtas Europos Sąjungos oficialiojo leidinio EEE priede, yra autentiškas.
   4 straipsnis
   Šis sprendimas įsigalioja 2010 m. gegužės 1 d., jei EEE jungtiniam komitetui buvo pateikti visi pranešimai pagal Susitarimo 103 straipsnio 1 dalį (6). Jis taikomas nuo 2010 m. balandžio 26 d.
   5 straipsnis
   Šis sprendimas skelbiamas Europos Sąjungos oficialiojo leidinio EEE dalyje ir EEE priede.
   
      Priimta Briuselyje, 2010 m. balandžio 30 d.
      
         
            EEE jungtinio komiteto vardu
         
         
            Pirmininkas
         
         Alan SEATTER
      
   
   
      (1)  OL L 143 2010 6 10, p. 28.
   
      (2)  OL L 89, 2007 3 29, p. 31.
   
      (3)  OL L 256, 2009 9 29, p. 31.
   
      (4)  OL L 100, 2000 4 20, p. 24.
   
      (5)  Pateikiama tik informacijos tikslais. Dėl taikymo žr. XIV priedą „Konkurencija“.“
   
      (6)  Konstitucinių reikalavimų nenurodyta.